stanford-oval/wikipedia huggingface dataset:
Rain on Me
מסחר > אמריקה הצפונית

בארצות הברית, "Rain on Me" הופיע לראשונה במקום הראשון במצעד הבילבורד הוט 100 והפך לסינגל החמישי של גאגא ולרביעי של גרנדה, כמו גם לשיר ה-17 של גאגא בעשרת המובילים ול-16 של גרנדה. בנוסף, הוא הפך לשיר שיתוף הפעולה הנשי הראשון שהופיע לראשונה במקום הראשון במצעד היישר ביציאתו. "Rain on Me" הוא השיר השני של גאגא שהופיע לראשונה היישר ביציאתו לאחר שירה "Born This Way" משנת 2011, מה שהפך אותה לאמנית הרביעית בכול הזמנים אשר מחזיקה ב-2 שירים שנכנסו היישר למקום הראשון במצעד ביציאתם בעקבות מריה קארי, בריטני ספירס ואריאנה גרנדה, ולאמן השביעי בכללי, בעקבות דרייק, ג'סטין ביבר וטראוויס סקוט. בנוסף, הפכה לאמנית השלישית בעקבות אחרי מריה קארי וביונסה שצברו סינגלים במקום הראשון במצעד בשלושה עשרים שונים, 2000, 2010 ו-2020. גרנדה הפכה לאמנית הראשונה שמחזיקה ב-4 סינגלים מובילים במקום הראשון היישר ביציאתם, שיא אשר שבר את שיאם הקודמים של מריה קארי, דרייק וביבר. ביציאתו גאגא השיגה את שירה ה-8 במקום הראשון במצעד המכירות השירים הדיגיטליים ול-7 של גרנדה. השיר השיג כ-31.5 מיליון הזרמות מדיה, 73,000 הורדות דיגיטליות ו-11.1 מיליון הופעות ברדיו בשבוע שהסתיים ב-28 במאי 2020. ב-17 במרץ 2021, "Rain on Me" הוסמך בתואר פלטינה כפולה על ידי איגוד תעשיית ההקלטות האמריקאי (RIAA) לאחר שמכר מעל 2 מיליון עותקים בארצות הברית. בקנדה, "Rain on Me" נכנס לראש מצעד קנדה הוט 100 בתאריך ה-6 ביוני 2020, והפך לסינגל השישי של גאגא במקום הראשון במצעד ולרביעי של גרנדה. השיר הופיע לראשונה בראש מצעד המכירות הדיגיטליות של קנדה.
ב-25 במאי 2022, השיר עבר את רף ה-800 מיליון השמעות בספוטיפיי, ונהפך לשירה השני של ליידי גאגא שעושה זאת, ולשירה העשירי של אריאנה גרנדה אשר חוצה את רף זה.
מסחר > אירופה ואוקיאניה

בממלכה המאוחדת, "Rain on Me" הופיע לראשונה במקום הראשון במצעד הסינגלים הבריטי והפך לסינגל השישי של גאגא וגרנדה בראש המצעד במדינה בבריטניה והסינגל הראשון של גאגא שהופיע בראש המצעד היישר ביציאתו. בשבוע הראשון ליציאתו, דווח כי סכום הזרמות המדיה של השיר הפך לשיר שיתוף פעולה הנשי עם הדירוג הגבוה ביותר במדינה בכל הזמנים עם 8.1 מיליון הזרמות. עם כ-6 סינגלים במקום הראשון במדינה, גאגא וגרנדה התאימו את שיאן לבריטני ספירס ורוד סטיוארט במקום ה-10 ברשימת האמניות עם כמות השירים הגדולים ביותר במדינה בראש המצעד. עם כ-515,000 מכירות במהלך שלושת חודשיו הראשונים, "Rain on Me" היה השיר השלישי הנמכר ביותר בקיץ 2020, והפך לשיר הנמכר ביותר של אמנית במדינה. "Rain on Me" הפך לשיר ה-12 הנמכר ביותר בשנת 2020 בממלכה המאוחדת, ה-4 בגודלו של אמנית וה-20 הכי מורם בשנת 2020 בממלכה המאוחדת. באפריל 2021, השיר הוכתר כפלטינה על ידי איגוד תעשיית ההקלטות הבריטי (BPI) לאחר שמכר מעל 600,000 עותקים.
באירלנד, "Rain on Me" הופיע ביציאתו במקום הראשון במצעד הסינגליים האיריים, והפך לסינגל השישי במקום הראשון של גרנדה ולסינגל השביעי במדינה של גאגא. "Rain on Me" השיג גם את שבוע הפתיחה הגדול ביותר של שנת 2020 במדינה, ועקף את שיאו של השיר "No Time to Die" של בילי איליש. "Rain on Me" הוא השיר הראשון של גאגא שהופיע לראשונה מזה למעלה מתשע שנים מאז "Born This Way" בשנת 2011 והפך לשישי של גרנדה שמוביל את 50 המובילים באירלנד, ובכך היא התאימה את שיאה של ריהאנה לאמנית עם מספר הסינגלים הגבוה ביותר בעשר השנים האחרונות במצעד. "Rain on Me" הפך לשיר ה-20 בגודלו בשנת 2020 באירלנד, והיה השיר החמישי בגודלו של אמנית במדינה. מאוחר יותר הוכתר כסינגל הנמכר ביותר בזמן הקצר ביותר בשנת 2020. באוסטרליה, "Rain on Me" הופיע לראשונה במקום השני במצעד הסינגלים האוסטרלי ב-1 ביוני 2020, והפך להיות השיר ה-14 של גאגא בעשרת המובילים במצעד ולה-15 של גרנדה במדינה. מבחינת גרנדה, זהו סינגל הדואט השני שנכנס אל תוך עשרת המובילים במצעד יחד עם "Stuck with U" עם ג'סטין ביבר. הוא נותר במקום השני בשבוע השני, מאחורי "Rockstar" של הראפר דה-בייבי.
וידאו קליפ > רקע והפקה

הווידאו קליפ של "Rain on Me" צולם בלוס אנג'לס בין התאריכים 20–25 בפברואר 2020 זמן קצר לפני שמדינת קליפורניה נכנסה לסגר לאור מגפת הקורונה. התלבושות שלבשו גאגא וגרנדה עוצבו על ידי לורה פוליס ונוצרו על ידי חברת "Vex Clothing", המתמחה בחליפות לטקס. פוליס אמרה כי ההשראה למראה של גאגא הייתה "פאנק מדע בדיוני עתידני" ו"סמל מין", ואילו עבור גרנדה היא רצתה לשמור על הסגנון שהיא מרגישה בנוח איתו, תוך כדי שהיא משאירה את הנושא העתידני בקליפ". איפור הצמד נעשה על ידי שרה טנו, שהשתמשה במוצרים של חברת הקוסמטיקה הפרטית של גאגא "Haus Laboratories" ורצתה שהמראה שלה "ירגיש חזק, פופ, עם שילוב של מרד מסוכן". הכוריאוגרף ריצ'י ג'קסון שאף לפתח כוריאוגרפיה שהייתה מרוממת וקלה לשחזור עבור מי שצופה בה. הוא הוסיף כי הוא נהנה מאוד מהתהליך משום שהוא "היה מסוגל לעבוד גם עם גאגא וגם עם אריאנה ולעצב את הריקודים שלהם בהתבסס על אישיותן האמנותית האישית, דמיון והבדלים ייחודיים וגם כיצד כל אחת מהן שרה את חלקי המילים שלהן".
לפני פרסום הסרטון, גאגא שוחחה עם זאן לואו על העבודה עם גרנדה בקליפ ואמרה כי "היא הייתה כל כך פתוחה לנסות דברים שהיא לא עשתה לפני כן". את הקליפ ביים יוצר הקולנוע רוברט רודריגז, שעבד בעבר עם גאגא על סרטיה מצ'טה קטלני ועיר החטאים: עלמה להרוג. הוא הוקרן לראשונה ב-22 במאי 2020, בשעה 10 בבוקר. ב-5 באוגוסט 2020 שחררה גאגא את הפרק הארבעים ושמונה של סדרת הרשת שלה "Gagavision", שהראה אותה ואת גרנדה עוברות חזרות וצילומים של הקליפ.
וידאו קליפ > תקציר

הסרטון מתחיל בכך שגאגא שוכבת על הקרקע בתנוחה דומה לזו על כריכת האלבום Chromatica עם חרב תקועה בירכה אותה היא שולפת מאוחר יותר. אופנת הסרטון כוללת הרבה "דומינטריקס-אסקה", לטקס ו-PVC. גאגא מופיעה בתלבושת ורודה ובמגפי פלטפורמה, ומובילה להקת רקדנים לבושים בורוד כמו בסרטון הקודם שלה ל-"Stupid Love" ואילו גרנדה לובשת בגד סגול ו"חצאית מיני מטאלית שחורה ומבריקה עם כנפי פרפר" עם קבוצת הרקדנים שלה בהתאמה גם בסגול.
במהלכו, כולם רוקדים בתוך זירה ענקית במהלך סופת גשמים, עם פגיונות נופלים מהשמיים. בשלב מסוים של הקליפ, גאגא מתלבשת בתסרוקת "הסימן המסחרי של הפוני הגבוה" של גרנדה, כשגראנדה מורידה את שערה. בסרטון מופיעים גם "כמה תקריבים דרמטיים של גאגא עם גשם שנשפך על פניה" מאחורי חלונית זכוכית, וסצנה בה שתי האמניות אוחזות ידיים, כאשר כל אחת עם שיער סיילור מון הארוך שמרחף מאחוריהן. הסרטון מסתיים בהצגה של שתיהן שמחבקות זו את זו.
וידאו קליפ > קבלה

איימי מקקלדן ממגזין הנשים הרפרס בזאר חשבה שהקליפ "הוא לא פחות מאייקוני", ו"מציג שינויי תחפושות דרמטיים, ומהלכי ריקוד קטלניים". ארין ונדרהוף ממגזין Vanity Fair כינה אותו "סרטון מופק ומונפש" עם מהלכי ריקוד "טיקטוק-ידידותיים", ומצא שהוא "קצת נוסטלגיה לימים שלפני נגיף הקורונה". קייל מונזנרידר ממגזין W ציין גם כי הכוריאוגרפיה "תתורגם היטב לסרטוני טיקטוק". סטפני וואנג ממגזין Nylon החמיאה להופעתן של גאגא וגרנדה בסרטון ואמרה כי "אף אחד מהן לא מאבדת אפילו פעימה אחת". היא הוסיפה כי הנושא החזותי בשיר "מהווה מקרה משכנע שכאשר העולם נופל, החברה צריכה להפוך סתם כך למסיבת ריקודים ענקית. ברנדן ווטמור מהעיתון Paper כינה את הסרטון "נוצץ באותה מידה כמו הסינגל" הצבת שני סמלי הריקוד-פופ של שנות ה-10 זה לצד זו התפרעות בגשם". ג'ורג 'גריפיתס מהעיתון הבריטי Metro כינה אותו "ניצחון קתרי". מבקרים מצאו השראות בסרטון מתוך הסרט בלייד ראנר, והמשחקים מורטל קומבט ובאיונטה.
הופעות קידום

ב-30 באוגוסט 2020 הצמד ביצע את השיר בטקס פרסי הווידאו קליפים של MTV לשנת 2020, שהפכה להופעתו הראשונה. השיר היה חלק מביצוע משותף של שירים מהאלבום Chromatica. אחרי "911", גאגא שינתה את הופעתה בבגד מתווה סגול עם כתף קוצנית והחלה לשיר את "Rain on Me" בזמן שגרנדה הצטרפה אליה על הבמה בהמשך, עם צמות ארוכות ונעלי פלטפורמה גבוהות ולבנות. בליווי רקדנים הן ביצעו את הכוריאוגרפיה כפי שנראתה בקליפ השיר, שכלל את קפיצתן המסונכרנת. ג'ואי נולפי מהמגזין אנטרטיינמנט ויקלי כינה את ההופעה "אפוס, בעוד ששתיהן שרו צלילים גבוהים וביצעו כוריאוגרפיה שופעת, כשהן לבושות במסכות עתידניות כל הזמן".
פרסים ומועמדויות

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2020 | פרסי המוזיקה האמריקאית | שיתוף הפעולה של השנה | מועמדות |  |
| 2020 | פרסי המוזיקה האמריקאית | הווידאו קליפ האהוב ביותר | מועמדות |  |
| 2020 | פרסי BreakTudo | הווידאו קליפ הבינלאומי | מועמדות |  |
| 2020 | פרסי המוזיקה של LOS40 | הווידאו קליפ הבינלאומי הטוב ביותר | מועמדות |  |
| 2020 | פרסי המוזיקה של MTV אירופה | הווידאו הטוב בייותר | מועמדות |  |
| 2020 | פרסי המוזיקה של MTV אירופה | השיר הטוב ביותר | מועמדות |  |
| 2020 | פרסי המוזיקה של MTV אירופה | שיתוף הפעולה הטוב ביותר | מועמדות |  |
| 2020 | פרסי Vevo certified | 100 מיליון צפיות ב-Vevo | זכייה |  |
| 2020 | פרסי המילניום של MTV (ברזיל) | להיט גלובלי | זכייה |  |
| 2020 | פרסי המילניום של MTV (ברזיל) | שיתוף הפעולה הבינלאומי | מועמדות |  |
| 2020 | פרסי הווידאו קליפים של MTV | וידאו השנה | מועמדות |  |
| 2020 | פרסי הווידאו קליפים של MTV | שיר השנה | זכייה |  |
| 2020 | פרסי הווידאו קליפים של MTV | שיתוף הפעולה הטוב ביותר | זכייה |  |
| 2020 | פרסי הווידאו קליפים של MTV | הפופ הטוב ביותר | מועמדות |  |
| 2020 | פרסי הווידאו קליפים של MTV | הצילום הטוב ביותר | זכייה |  |
| 2020 | פרסי הווידאו קליפים של MTV | האפקטים החזותיים הטובים ביותר | מועמדות |  |
| 2020 | פרסי הווידאו קליפים של MTV | הכראוגרפיה הטובה ביותר | מועמדות |  |
| 2020 | פרסי הווידאו פליי של MTV | הווידאו קליפים המנוגנים ביותר | זכייה |  |
| 2020 | פרסי המוזיקה של NRJ | שיתוף הפעולה הבינלאומי של השנה | זכייה |  |
| 2020 | פרסי המוזיקה של NRJ | הווידאו קליפ של השנה | מועמדות |  |
| 2020 | פרסי בחירת הקהל | השיר של 2020 | מועמדות |  |
| 2020 | פרסי בחירת הקהל | שיתוף הפעולה של 2020 | מועמדות |  |
| 2020 | פרסי בחירת הקהל | הווידאו קליפ של 2020 | מועמדות |  |
| 2021 | פרסי הגראמי | פרס גראמי לביצוע הפופ הטוב ביותר של צמד/להקה | זכייה |  |
| 2021 | פרסי המוזיקה של iHeartRadio | שיר הדאנס של השנה | מועמדות |  |
| 2021 | פרסי המוזיקה של iHeartRadio | הווידאו קליפ הטוב ביותר | מועמדות |  |
| 2021 | פרסי המוזיקה של iHeartRadio | הכראוגרפיה האהובה ביותר | מועמדות |  |
| 2021 | פרסי המוזיקה של בילבורד | שיר האלקטרוני/דאנס המוביל | מועמדות |  |
| 2021 | פרסי בחירת הילדים של ניקלודיאון | שיתוף הפעולה המוזיקלי האהוב ביותר | מועמדות |  |
| 2021 | פרסי Queerties | המנון | זכייה |  |
רשימת רצועות

| Rain On Me — הורדה דיגיטלית (גרסת אלבום)> מס' | Rain On Me — הורדה דיגיטלית (גרסת אלבום)> שם | Rain On Me — הורדה דיגיטלית (גרסת אלבום)> משך | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  | Rain On Me — הורדה דיגיטלית (גרסת אלבום)>  |
| --- | --- | --- | --- | --- | --- | --- | --- | --- | --- |
| 1. | Rain On Me (בשיתוף אריאנה גרנדה)   | 3:02 |  |  |  |  |  |  |  |
| Rain On Me — הורדה דיגיטלית (גרסת סינגל)> מס' | Rain On Me — הורדה דיגיטלית (גרסת סינגל)> שם | Rain On Me — הורדה דיגיטלית (גרסת סינגל)> משך | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  | Rain On Me — הורדה דיגיטלית (גרסת סינגל)>  |
| --- | --- | --- | --- | --- | --- | --- | --- | --- | --- |
| 1. | Rain On Me (בשיתוף אריאנה גרנדה)   | 3:39 |  |  |  |  |  |  |  |
| Rain On Me‏ — 7-אינץ'/תקליטור/קלטת שמע> מס' | Rain On Me‏ — 7-אינץ'/תקליטור/קלטת שמע> שם | Rain On Me‏ — 7-אינץ'/תקליטור/קלטת שמע> משך | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  | Rain On Me‏ — 7-אינץ'/תקליטור/קלטת שמע>  |
| --- | --- | --- | --- | --- | --- | --- | --- | --- | --- |
| 1. | Rain On Me (בשיתוף אריאנה גרנדה)   | 3:39 |  |  |  |  |  |  |  |
| 2. | Rain on Me (אינסטרומנטל)   | 3:42 |  |  |  |  |  |  |  |
| Rain On Me — הורדה דיגיטלית (אינסטרומנטל)> מס' | Rain On Me — הורדה דיגיטלית (אינסטרומנטל)> שם | Rain On Me — הורדה דיגיטלית (אינסטרומנטל)> משך | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  | Rain On Me — הורדה דיגיטלית (אינסטרומנטל)>  |
| --- | --- | --- | --- | --- | --- | --- | --- | --- | --- |
| 1. | Rain On Me (בשיתוף אריאנה גרנדה)   | 3:42 |  |  |  |  |  |  |  |
גרסאות השיר בהזמנה מהאתר של גאגא מכילים אורך שונה מהמקור כאשר אורכו ב-40 שניות יותר.
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| בלגיה (BEA) | פלטינה | 40,000 |
| קנדה (Music Canada) | פלטינה 2× | 160,000 |
| דנמרק (IFPI Denmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | פלטינה | 70,000 |
| ניו זילנד (RMNZ) | פלטינה | 30,000 |
| נורווגיה (IFPI) | פלטינה 2× | 120,000 |
| פולין (ZPAV) | פלטינה 3× | 60,000 |
| פורטוגל (AFP) | פלטינה | 10,000 |
| ספרד (PROMUSICAE) | זהב | 20,000 |
| בריטניה (BPI) | פלטינה | 600,000 |
| ארצות הברית (RIAA) | פלטינה 2× | 2,000,000 |
סטרמינג
| יפן (RIAJ) | כסף | 30,000,000 |
| יוון (IFPI) | זהב | 1,000,000 |
היסטוריית יציאות לאור

| מדינה | תאריך יציאה | פורמט | סוג | חברת תקליטים | מקור |
| --- | --- | --- | --- | --- | --- |
| עולם | 22 במאי 2020 | הזרמת מוזיקה • הורדה דיגיטלית | מקורי | אינטרסקופ |  |
| אוסטרליה | 22 במאי 2020 | רדיו להיטים עכשוויים | מקורי | אינטרסקופ גפן A&M • יוניברסל מיוזיק אוסטרליה |  |
| בריטניה | 23 במאי 2020 | רדיו להיטים עכשוויים | מקורי | אינטרסקופ |  |
| ארצות הברית | 26 במאי 2020 | רדיו להיטים עכשוויים למבוגרים | מקורי | אינטרסקופ |  |
| ארצות הברית | 26 במאי 2020 | רדיו להיטים עכשוויים | מקורי | אינטרסקופ |  |
| עולם | 2020 | סינגל • תקליטור סינגל • קלטת שמע סינגל | מקורי | אינטרסקופ |  |
| עולם | 2020 | הורדה דיגיטלית | אינסטרומנטלי | אינטרסקופ |  |
וולטר איובי

וולטר אורלנדו איובי קורוסו (בספרדית: Walter Orlando Ayoví Corozo; נולד ב-11 באוגוסט 1979) הוא כדורגלן עבר אקוודורי ששיחק בעמדת הקשר שמאלי והמגן שמאלי.
קריירת מועדונים

איובי התחיל את הקריירה המקצועית שלו באמלק מליגת העל האקוודורית. לאחר 3 עונות בקבוצה, בהן הופיע 87 פעמים, עבר לקבוצת ברצלונה ספורטינג קלוב האקוודורית. למרות שמועות שקשרו אותו למועדונים אירופאים שונים, הוא נשאר בברצלונה עד שנת 2006, חוץ מעונה אחת בה היה מושאל לאל-וואסל מאיחוד האמירויות הערביות.
בשנת 2006 הוא עבר לאל נסיונל, שם שיחק 3 עונות והופיע ב-94 משחקים.
בשנת 2009 איובי הושאל למונטריי מליגת העל המקסיקנית. זמן קצר לאחר ההשאלה מונטריי מימשה את אופציית הרכישה ורכשה את איובי. בדצמבר 2011 הוא חידש את חוזה בקבוצה. בתקופה בה שיחק במונטריי זכתה הקבוצה פעמיים באליפות מקסיקו, 3 פעמים בליגת האלופות של CONCACAF והגיעה למקום השלישי באליפות העולם לקבוצות 2012.
בשנת 2013 איובי עבר לפצ'וקה, גם היא מליגת העל המקסיקנית.
נבחרת אקוודור

איובי זומן למונדיאל 2002 שהתקיים ביפן ובקוריאה הדרומית. בטורניר זה היה אחד מהשחקנים הצעירים ביותר בסגל האקוודורי, ולא זכה להופיע בטורניר. הוא שיחק באופן קבוע במשחקי אקוודור במוקדמות מונדיאל 2006 וסייע לנבחרתו להעפיל לטורניר. אלא שאז, באופן מפתיע, לא נכלל בסגל הסופי של אקוודור למונדיאל 2006.
איובי זומן לסגל אקוודור לקופה אמריקה 2007. בטורניר זה הופיע פעמיים, כאשר נכנס כמחליף במשחק מול מקסיקו ופתח בהרכב במשחק מול ברזיל.
איובי היווה חלק אינטגרלי בהרכב אקוודור במוקדמות מונדיאל 2010. הוא ביסס את מעמדו בנבחרת כאשר הבקיע שני שערים בניצחון על פרו 1-5. הוא גם כבש שער בניצחון 0-2 על ארגנטינה, שנחשבה לנבחרת החזקה בבית הדרום אמריקאי. למרות זאת, אקוודור לא הצליחה להעפיל לטורניר הגמר, לאחר שסיימה במקום ה-6 בבית הדרום אמריקאי, נקודה אחת בלבד מהמקום ה-5 שמוביל לפלייאוף הבין-יבשתי.
במוקדמות מונדיאל 2014 איובי היה אחד השחקנים היחידים בנבחרת אקוודור ששיחקו בכל 16 משחקי המוקדמות. כשחקן שיכול לשחק בעמדות מגוונות, איובי שיחק בעיקר בעמדת המגן השמאלי. הוא סייע לאקוודור להעפיל למונדיאל 2014 שנערך בברזיל. בטורניר, איובי בישל שני שערים לאנר ולנסיה, בישול אחד בהפסד 2-1 לשווייץ ובישול נוסף בניצחון 1-2 על הונדורס.
תארים

אליפות אקוודור: 2001, 2002
אל נסיונל
אליפות אקוודור: 2006
אליפות מקסיקו: 2009 (אפרטורה), 2010 (אפרטורה)
ליגת האלופות של CONCACAF‏: 2010/2011, 2011/2012, 2012/2013
מעבדת שיניים

טכנאי שיניים ממלא הטבעה דנטלית
מעבדת שיניים (מכונה גם מעבדה דנטלית, בכתיב מיושן: בית מלאכה לשיניים) היא מעבדה המייצרת מכשירים ואביזרים לשיקום השיניים וחלל הפה. את המעבדה מפעיל טכנאי שיניים על פי הנחיות שהוא מקבל מרופא שיניים.
במעבדה מיוצרים עזרים דנטליים, לרוב בהתאמה אישית: שיניים תותבות, גשרי שיניים, כתרים או שיניים מחרסינה או פלסטיק.
צביעת תותבות
אופן ההפעלה

חלק מהמרפאות הפרטיות הקטנות, מפעילות מעבדת שיניים קטנה בתוך המרפאה, אשר היקף פעולתן מצומצם ובהתאם לגודל המעבדה והכשרת הטכנאים העובדים בה, היא עשויה להיות עצמאית או להפנות חלק מייצור האביזרים למעבדות חיצוניות.
החלק המהותי ביותר במעבדה הוא עיבוד הטבעה דנטלית שיוצר רופא השיניים מפה המטופל, והעברתה באמצעות שיטת השעווה האבודה לחומר קשיח עד ליצירת דגם של פה המטופל. דגם זה משמש לייצור תותבות, כתרים, שתלים וכו'.
במעבדה משתמשים בכלים וחומרים רבים ובהם: ארטיקולטור המדמה את מפרק הפה וחיבור הלסתות, לקרון (Lecron) מכשיר מתכתי שקצהו מחומם באש, ומשמש לפיסול ועיצוב החומר, מברשות, קליבר, סקלפל ועוד.
אופן ההפעלה > מבנה המרפאה

המרפאה מחולקת לרוב למספר אזורי עבודה, אשר במרפאות גדולות נמצאים בחדרים נפרדים.
חלל הייצור העיקרי להרכבת התותבות, ובו שולחנות לעבודה עם חומרים קרמיים, פלסטיק, מתכות ושעווה.
חלל עבודה עם גבס, להעברת רושם מהטבעה דנטלית. בחדר זה ישנו ציוד ליטוש (נייר זכוכית, מלטשת), שולחן ויברציה, מכשיר חיתוך וכלים לאחסון הגבס.
פולימרזיציה - מכשירים להזרקת שעווה או פלסטיק מומסים בשיטת השעווה האבודה ליצירת תותבות.
חימום - מכיל מלחם לחיבור גשרים, קצוות כתרים וכו'. בנוסף ישנו כבשן קטן לטיפול בחום (אנ') ביציקות מתכת, המסת מתכות וכו'.
אזור ליטוש - ליטוש המוצרים המוכנים להסרת תומכות שהודבקו במהלך הייצור, לקראת הרכבת המכשיר בפה המטופל.
במעבדות מודרניות, חיישנים דיגיטליים מיוחדים המוכנסים לחלל הפה משמשים ליצירת מודל תלת־ממדי. המודל מודפס באמצעות מכונת תכנון בעזרת מחשב או הדפסה תלת-ממדית.
פיקוח וחקיקה

בישראל, המעבדה כפופה להנחיות משרד הבריאות, הקובעות את מפעיליה, ודרכי פעולתה.
ראו גם

רפואת שיניים
סייעת רופא שיניים
שיננית
הערות שוליים

↑  Dental Laboratory Technology
↑  מפרט מעבדת שיניים
לקרון לעיצוב חומר
אריקה פיירוות'ר

אריקה פיירוות'ר (באנגלית: Erika Fairweather; נולדה ב-31 בדצמבר 2003) היא שחיינית ניו זילנדית, אלופת העולם (דוחה 2024), זוכת מדליית ארד באליפות העולם (פוקואוקה 2023) וסגנית אלופת העולם בבריכת 25 מטר (מלבורן 2022) במשחה ל-400 מטר חופשי וסגנית אלופת העולם בבריכת 25 מטר (מלבורן 2022) במשחה ל-800 מטר חופשי.
ביוגרפיה

פיירוות'ר נולדה וגדלה בדנידין, ניו זילנד, בת למשפחה מעורבת ממוצא אירופי ומאורי.
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 היא סיימה במקום 17 במשחה ל-400 מטר חופשי בתוצאה של 4:12.30 דקות, במקום 19 במשחה ל-200 מטר חופשי בתוצאה של 1:59.68 דקות ובמקום עשירי במשחה שליחות 4x200 מטר חופשי בתוצאה של 8:03.28 דקות, כשחיינית ראשונה היא קבעה תוצאה של 1:58.84 דקות.
באליפות העולם בשחייה לנוער שנערכה בבודפשט, הונגריה בסוף אוגוסט אותה שנה היא זכתה במדליית זהב במשחה ל-200 מטר חופשי בשיא אישי חדש של 1:57.96 דקות וסיימה במקום רביעי במשחה ל-400 מטר חופשי בשיא אישי חדש של 4:08.78 דקות.
ביוגרפיה > 2021

באולימפיאת טוקיו היא סיימה במקום שמיני במשחה ל-400 מטר חופשי בתוצאה של 4:08.01 דקות, בשלב המוקדמות היא קבעה שיא לאומי חדש של 4:02.28 דקות ועלתה מהמקום הרביעי למשחה הגמר. נוסף לכך, היא סיימה במקום 16 במשחה ל-200 מטר חופשי בתוצאה של 1:59.14 דקות, בשלב המוקמות היא קבעה תוצאה של 1:57.26 דקות ועלתה מהמקום ה-14 לשלב חצי הגמר ומבקום 12 במשחה שליחות 4x200 מטר בתוצאה של 8:06.16 דקות, כשחיינית ראשונה היא קבעה תוצאה של 1:57.38 דקות.
ביוגרפיה > 2022

באליפות העולם שנערכה בודפשט, הונגריה ביוני 2022 היא סיימה במקום שישי במשחה ל-400 מטר חופשי בתוצאה של 4:04.73 דקות, במקום 11 במשחה ל-200 מטר חופשי בתוצאה של 1:57.43 דקות ובמקום שביעי במשחה שליחות 4x200 מטר חופשי בתוצאה של 7:59.08 דקות, כשחיינית ראשונה היא קבעה תוצאה של 1:58.24 דקות.
במשחקי חבר העמים שנערכו בברמינגהאם בתחילת אוגוסט היא סיימה במקום רביעי במשחה ל-400 מטר חופשי בתוצאה של 4:03.84 דקות ובמקום חמישי במשחה ל-200 מטר חופשי בתוצאה של 1:57.08 דקות.
ביוגרפיה > 2022 > סגנית אלופת עולם בבריכת 25 מטר

באליפות העולם בבריכת 25 מטר שנערכה במלבורן, בדצמבר זכתה בשתי מדליות כסף, במשחה ל-400 מטר חופשי בתוצאה של 3:56.00 דקות, אחרי לני פליסטר מאוסטרליה (3:55.04 דקות) ולפני ליה סמית' מארצות הברית (3:59.78 דקות) ובמשחה ל-800 מטר חופשי בתוצאה של 8:10.41 דקות, אחרי לני פליסטר (8:04.07 דקות) ולפני מיו נמבה מיפן (8:12.98 דקות). נוסף לכך, היא סיימה במקום שמיני במשחה שליחות 4x200 מטר חופשי בתוצאה של 7:50.76 דקות, כשחיינית ראשונה היא קבעה תוצאה של 1:54.46 דקות, בשלב המוקדמות הן קבעו שיא לאומי חדש של 7:50.73 דקות וגם היא קבעה שיא לאומי חדש של 1:54.24 דקות.
ביוגרפיה > 2023 > מדליית ארד באליפות העולם

באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר חופשי בשיא לאומי חדש של 3:59.59 דקות, אחרי אריארן טיטמוס מאוסטרליה שקבעה שיא עולם חדש של 3:55.38 דקות וקייטי לדקי מארצות הברית (3:58.73 דקות). האי הפתיעה והקדימה את שיאנית העולם היוצאת סאמר מקינטוש מקנדה שסייהמ רביעית (3:59.94 דקות). נוסף לכך, היא סיימה במקום שמיני במשחה ל-800 מטר חופשי בתוצאה של 8:28.21 דקות, בשלב המוקדמות היא קבעה תוצאה של 8:21.06 דקות ועלתה שלישית למשחה הגמר, במקום 11 במשחה ל-200 מטר חופשי בתוצאה של 1:56.87 דקות ובמקום 11 (ישראל דורגה במקום עשירי) במשחה שליחות 4x200 מטר חופשי בתוצאה של 8:00.11 דקות, כשחיינית ראשונה היא קבעה תוצאה של 1:57.02 דקות.
ביוגרפיה > 2024 > אלופת עולם

באליפות העולם שנערכה בדוחה, קטר בפברואר היא זכתה ב-3 מדליות, אחת מכל סוג. מדליית זהב במשחה ל-400 מטר חופשי בשיא אישי חדש של 3:59.44 דקות, לפני לי בינגג'יה מהרפובליקה העממית של סין (4:01.62 דקות) ואיזבל מארי גוזה מגרמניה (4:02.39 דקות), מדליית כסף במשחה ל-200 מטר חופשי בתוצאה של 1:55.77 דקות, אחרי שיבון הוהי מהונג קונג (1:54.89 דקות) ולפני בריאנה תרוסל מאוסטרליה (1:56.00 דקות) ומדליית ארד במשחה ל-800 מטר חופשי בתוצאה של 8:22.26 דקות, אחרי סימונה קואדרלה מאיטליה (8:17.44 דקות) ואיזבל מארי גוזה (8:17.53 דקות).
ביוגרפיה > 2024 > מקום רביעי במשחקים האולימפיים

באולימפיאדת פריז סיימה במקום רביעי במשחה ל-400 מטר חופשי בתוצאה של 4:01.12 דקות, במקום שביעי במשחה ל-200 מטר חופשי בתוצאה של 1:55.59 דקות, במקום שמיני במשחה ל-800 מטר חופשי בתוצאה של 8:23:27 דקות ובמקום שמיני במשחה שליחות 4x200 מטר חופשי בתוצאה של 7:55.86 דקות.
שיאים אישיים > בריכה אולימפית

200 מטר חופשי: 1:55.44 דקות (2023), שיא ניו זילנד
400 מטר חופשי: 3:59.44 דקות (2024), שיא ניו זילנד
800 מטר חופשי: 8:18.00 דקות (2023)
שיאים אישיים > בריכת 25 מטר

200 מטר חופשי: 1:53.07 דקות (2023), שיא ניו זילנד
400 מטר חופשי: 3:56.00 דקות (2022)
800 מטר חופשי: 8:10.41 דקות (2022)
ציון אביטל

ציון אביטל
ציון אביטל (נולד ב-21 בפברואר 1940) הוא חוקר תרבות ואמנות ישראלי.
ביוגרפיה

ציון אביטל נולד לאברהם ופרסיאדה דורית אביטבול אביטל, וגדל בעיר צפרו שבמרוקו. עלה לישראל עם משפחתו בינואר 1951, בהיותו בן אחת עשרה.
עשה את שרותו הצבאי בצנחנים ובחיל האוויר שבו שירת תקופה קצרה גם בצבא הקבע. את לימודיו הגבוהים מהתואר הראשון לשלישי עשה באוניברסיטה העברית בירושלים. התואר הראשון שלו היה בפילוסופיה ופסיכולוגיה, התואר השני בפילוסופיה, עם התמקדות באסתטיקה ולימודי השלמה בחוג לתולדות האמנות. נושא עבודת המאסטר הוא "קווי יסוד לארטונומיה" (An Outline of Artonomy) והיא נעשתה בהנחייתם של הפרופסורים יהודה אלקנה ועדי צמח. קיבל את תואר הדוקטור ב-1974. במסגרת הדוקטורט שהה בשנים 1971–1972 באוניברסיטת טורונטו, קנדה, שם ביצע סדרת ניסויים שאימתו את ההשערות שלו ביחס להיתכנות של פרדיגמה סטרוקטורלית באמנות[דרושה הבהרה]. נושא עבודת הדיסרטציה הוא: "ארטונומיה: טיפוס חדש של אמנות והשלכותיו לגבי החינוך לאמנות בעתיד".
בשנת 1973 התמנה למרצה באוניברסיטה העברית וב-1976 התפטר. לאחר שלא קיבל עבודה בתחומו בשום מוסד אקדמי בארץ, ניהל במשך חמש שנים מפעל לגומי ופלסטיק באזור התעשייה בחולון (1977–1982). ב-1982 החל ללמד בפקולטה לעיצוב ב-HIT מכון טכנולוגי חולון, ב-1997 התמנה למרצה בכיר, ב-1999 קיבל קביעות וב-2003 התמנה לפרופסור מן המניין. ב-2011 פרש לגמלאות כפרופסור אמריטוס.
ב-1983 הוזמן להיות מרצה אורח בשש אוניברסיטאות בדרום אפריקה, בהן הרצה על רעיונותיו ביחס לאמנות. ב-1984 שימש כמרצה אורח באוניברסיטת סטלנבוש בדרום אפריקה. בשנים 1988–1991 לימד במרכז לאמנות חזותית במכללה האקדמית לחינוך ע"ש קיי, באר שבע.
ב-2011 כיהן כפרופסור אורח באוניברסיטת שנדונג, סין, שם גם תורגם ספרו לסינית על ידי פרופסור דְזוּגֶ'ה וָאנְג (王祖哲, פין-יין: Wang Zuzhe). ב-2013 העביר סמינר באקדמיה לתרבות ואמנות של פרם (Perm), רוסיה.
ציון אביטל גרוש ולו שלושה בנים.